उत्तर प्रदेश के राज्यपाल राम नाईक ने वाजपेयी को आदर्श नेता और सच्चा हितैषी बताते हुए कहा कि भारतीय राजनीति के महानायक के निधन से एक युग का अंत हो गया। नाईक ने यहां जारी शोक संदेश में कहा कि 21वीं सदी के भारतीय राजनीति के महानायक हमें छोड़ गए। मेरा आदर्श नेता, सच्चा हितैषी मैंने खोया। दलगत राजनीति से ऊपर उठकर अटल बिहारी वाजपेयी एक सर्वमान्य और लोकप्रिय नेता थे। सबको साथ लेकर चलने की अद्भुत क्षमता थी उनमें।